М О Д Е Л

УГОВОРА O ЈАВНОЈ НАБАВЦИ 
                         
[bookmark: _Hlk86307017][bookmark: _Hlk142389665]ПРЕДМЕТ УГОВОРА: JН 14/24 Техничка контрола Елабората о контролним геолошким истраживањима  друге фазe Линије 2 београдског метроа 
Уговорне стране: 	           
НАРУЧИЛАЦ: ЈКП „Београдски метро и воз“, ул. Војводе Степе 318, са седиштем у Београду, ПИБ: 111091167; МБ: 21424650, број рачуна: 200-3107380101759-55, назив Банке: „Поштанска штедионица“ ад., кога заступа в.д. директора Андреја Младеновић (у даљем тексту Наручилац)  и
ИЗВРШИЛАЦ: _______________________, улица ___________________ бр. __, са седиштем у _________, ПИБ:___________, МБ: __________, број рачуна: ________________ назив банке: ________________________ , кога заступа _____________________________  (у даљем тексту: Извршилац)

УВОДНЕ ОДРЕДБЕ
Члан 1.
Уговорне стране констатују: 
· да је Наручилац у складу са Законом о јавним набавкама („Сл.гласник РС“, бр. 91/19 и 92/23) донео Одлуку о спровођењу поступка јавне набавке бр. 1060-4/24 од  22.08. 2024. године, на основу које је спровео у отворени поступак јавне набавке у циљу закључења уговора;
· да је Извршилац доставио понуду бр. _____ од ______ 2024. године (у даљем тексту Понуда Извршиоца), која у потпуности испуњава услове из документације о набавци и јавног позива;
· да је Наручилац донео Одлуку о додели уговора бр. ______ од _______. године, којом је одабрао понуду Извршиоца,
· да на основу изнетог Наручилац и Извршилац приступају закључењу овог Уговора.

ПРЕДМЕТ УГОВОРА
Члан 2.
Овим Уговором Извршилац се обавезује да за потребе Наручиоца изврши услугу Техничке контроле Елабората о контролним геолошким истраживањима друге фазe Линије 2 београдског метроа, у свему према  Понуди Извршиоца, Обрасцу структуре цене, Техничком спецификацијом и Пројектном задатку који чине саставни део Уговора, као и позитивним законским и подзаконским прописима, техничким нормативима и правилима струке.
Сав материјал, средства, лица за извршење Услуге обезбеђује Извршилац. 


ОБАВЕЗЕ ИЗВРШИОЦА
		Члан 3.
Обавезе Извршиоца по ступању на снагу овог Уговора су да:
· пре почетка извршења Услуге детаљно проучи Пројектни задатак и Пројекат детаљних инжењерскогеолошких- геотехничких истраживања за потребе израде Елабората о контролним геолошким истраживањима  друге фазe Линије 2 београдског метроа и да све нејасноће/дилеме реши са Наручиоцем писаним путем;
· да изврши Техничку контролу Елабората о контролним геолошким истраживањима  друге фазe Линије 2 београдског метроа, сходно чл. 32.став 5. Закона о рударству и геолошким истраживањима („Сл. гласник РС“ бр.101/15 , 95/18-др. Закон)
· да по завршеној техничкој контроли Елабората о контролним геолошким истраживањима  друге фазe Линије 2 београдског метроа, сачини Извештај и да потврду о извршеној техничкој контроли;
· у случају да Елаборат о контролним геолошким истраживањима  друге фазe Линије 2 београдског метроа, у неком делу садржи недостатке и неправилности, потребно је да Извршилац техничке контроле писаним путем истовремено обавести Наручиоца и правно лице  које израђује Елаборате, у циљу отклањања наведених недостатака и неправилности
· писаним путем обавести Наручиоца о могућим кашњењима, као и о разлозима кашњења. Извршилац ће обавештење о кашњењу доставити Наручиоцу најкасније у року од 7 (седам) дана од наступања ових околности, у противном сматраће се да Извршилац нема основа за остваривање права на продужење рока и примењиваће се казнене одредбе овог Уговора;
· [bookmark: _Hlk129599361]Доставља Комисији Наручиоца месечну ситуацију за наплату, која у прилогу садржи Извештај о месечно завршеној Техничкој контроли делова Елабората о контролним геолошким истраживањима  друге фазe Линије 2 београдског метроа, приказаном у форми Обрасца структуре цена. 
· Доставља Комисији Наручиоца окончану ситуацију за наплату, која у прилогу садржи Извештај о завршеној Техничкој контроли целог Елабората о контролним геолошким истраживањима  друге фазe Линије 2 београдског метроа, приказаном у форми Обрасца структуре цена. 
· након извршене Техничке контроле Елабората о контролним геолошким истраживањима  друге фазe Линије 2 београдског метроа, Наручиоцу, Извршилац се обавезује да врати: предметне Елаборате, као и Пројекат детаљних инжењерскогеолошких- геотехничких истраживања за потребе израде Елабората о контролним геолошким истраживањима  друге фазe Линије 2 београдског метроа.






ОБАВЕЗЕ НАРУЧИОЦА
Члан 4.
Наручилац се обавезује да по закључењу Уговора именује Комисију  за пријем услугa која ће:
· пружати Извршиоцу сву неопходну помоћ и пратити реализацију овог Уговора;
· достављати Извршиоцу сукцесивно делове урађених Елабората о контролним геолошким истраживањима  друге фазe Линије 2 београдског метроа,
· доставити Извршиоцу „Пројекат детаљних инжењерскогеолошких истраживања за потребе израде Елабората о контролним геолошким истраживањима  друге фазe Линије 2 београдског метроа“,
· пратити реализацију техничке контроле Елабората о контролним геолошким истраживањима  друге фазe Линије 2 београдског метроа,
· проверавати  да ли су евентуално уочени недостаци и неправилности у Елаборатима који су утврђени током техничке контроле, отклоњени у предвиђеном року од стране Извршиоца посла који израђује Елаборате,
· од Извршиоца захтевати да одмах приступи отклањању уочених недостатака и пропуста у реализацији Уговора;
· извршити контролу Извештаја (месечних и коначни) Техничке контроле Елабората о контролним геолошким истраживањима  друге фазe Линије 2 београдског метроа, и месечне и окончане ситуације о чему ће сачинити Записник о извршеној услузи. 
[bookmark: _Hlk46128779]Наручилац се обавезује да након именовања Комисије из претходног става члана овог Уговора, о саставу Комисије обавести Извршиоца.
Наручилац се обавезује да за пружену услугу плати Извршиоцу износ који је наведен у члану 5. овог Уговора, на начин и под условима дефинисаним овим Уговором.


ВРЕДНОСТ УГОВОРА 
Члан 5.
[bookmark: _Hlk54589216]Укупна цена за извршење Услуге из чл. 2 овог уговора износи  ______________________  динара без пореза на додату вредност.
Укупна цена за извршење Услуге из чл. 2 овог уговора износи  ______________________ динара са порезом на додату вредност.
Уговорена цена представља вредност извршеног посла за услове и обим послова одређен документацијом о набавци, Техничким спецификацијама и истом су обухваћени сви трошкови у извршењу Услуге.
Уговорена цена је фиксна и не може се мењати за све време извршења Услуге.



НАЧИН ПЛАЋАЊА
[bookmark: _Hlk54589799]Члан 6.
Плаћање уговорене цене Наручилац врши сукцесивно по степену извршења Уговорених позиција, односно по степену извршења обавеза Техничке контроле, на основу: испостављених привремених месечних ситуација, које Комисија Наручиоца проверава и саглашава се са истим, тако што Наручилац плаћа износ из оверене привремене месечне ситуације са којом се сагласи Комисија Наручиоца и испостављене окончане ситуације, урађене на основу усаглашеног коначног обрачуна.
Извршилац се обавезује да уз месечне привремене ситуације, достави месечни Извештај о извршеној услузи Техничке контроле и са прегледом извршене уговорне услуге у форми Обрасца структуре цена, који је основ за испостављање месечних привремених ситуација и окончане ситуације уз коју доставља коначни извештај о извршеној услузи. 
Плаћање привремене ситуације Наручилац врши у року од 45 (четрдесетпет) дана од пријема исправне е-фактуре, на основу Записника Комисије Наручиоца о извршеној услузи, сачињеног у складу са достављеним месечним извештајем о пруженим услугама Извршиоца. 
Плаћање окончане ситуације, Наручилац врши у року од од 45 (четрдесетпет) дана од пријема исправне е-фактуре, на основу Записника Комисије Наручиоца о извршеној услузи, сачињеног у складу са достављеним коначним извештајем о пруженим услугама Извршиоца. 
Испостављена е-фактура мора бити издата у складу са Законом о електронском фактурисању.
Извршилац је дужан да се у е-фактури позове на број и датум овог уговора.

РОК И НАЧИН ИЗВРШЕЊА УСЛУГЕ
Члан 7.
Рок за извршење предмета овог Уговора износи годину дана од дана ступања на снагу овог Уговора.
Извршилац се обавезује да ће Услуге наведене у члану 2. и 3. овог Уговора изврши до истека рока на који је Уговор закључен.
Техничку контролу Елабората о контролним геолошким истраживањима  друге фазe Линије 2 београдског метроа, Извршилац се обавезује да врши у складу са Законом о рударству и геолошким истраживањима („Сл. гласник РС“ бр.101/2015, 95/2018 и др. Закон и 40/2021).
Даном извршења услуге се сматра дан када Наручилац усвоји Извештај о техничкој контроли Елабората о контролним геолошким истраживањима  друге фазe Линије 2 београдског метроа (без примедби).
Под усвајањем Извештаја о техничкој контроли Елабората од стране Наручиоца се подразумева да исти буде усвојен без примедби од стране Комисије Наручиоца, односно потписивањем Записника о извршеној услузи.
Уколико буде примедби од стране Наручиоца на Извештај о техничкој контроли Елабората, Извршилац се обавезује да исте отклони у року од 5 (пет)  дана.

УГОВОРНА КАЗНА
Члан 8.
Уколико Извршилац својом кривицом не изврши уговорену обавезу у року дефинисаном чланом 7. став 6. овог Уговора, обавезан је да плати Наручиоцу, на име уговорне казне износ од 5‰ (пет промила) укупне цене из члана 5. овог Уговора без ПДВ, за сваки започети дан закашњења, а највише 10% од укупне цене уговорених услуга из члана 5. овог Уговора без ПДВ-а.
Наручилац ће уговорну казну почети обрачунавати почев од првог дана након истека рока за извршење Услуге. 
Извршилац се обавезује да плати уговорну казну и без добијеног обавештења од Наручиоца о задржавању права на уговорну казну, у року од 3 (три) дана од дана достављања Извршиоцу обрачуна за уговорну казну. 
Уколико Извршилац не плати уговорену казну у уговореном року, Наручилац има право да износ уговорне казне наплати активирањем достављеног средства обезбеђења за добро извршење посла.
Право Наручиоца на наплату уговорене казне не утиче на право Наручиоца на наплату штете. Уколико износ наплаћен по основу уговорне казне не покрива штету која је Наручиоцу причињена, Наручилац има право на накнаду потпуне штете и Извршилац се обавезује да исту надокнади. 

СРЕДСТВА ФИНАНСИЈСКОГ ОБЕЗБЕЂЕЊА
Члан 9.
Извршилац се обавезује да у року од 15 (петнаест) дана од дана закључења овог Уговора,  као услов за ступање Уговора на снагу, достави Наручиоцу средства финансијског обезбеђења за добро извршење посла, и то: 
· Бланко сопствену меницу за добро извршење посла која је неопозива, без права протеста и наплатива на први позив, потписана од стране овлашћеног лица и оверена службеним печатом.
· Менично писмо – овлашћење којим Извршилац овлашћује Наручиоца да може попунити и наплатити меницу на износ од 10% вредности Уговора (без ПДВ-а) у случају да Извршилац не изврши обавезе преузете уговором у року и на начин предвиђен уговором, са роком важења минимално 30 (тридесет) дана дужим од рока извршења услуге;
· Фотокопију важећег Картона депонованих потписа овлашћених лица за располагање новчаним средствима Продавца код пословне банке, оверен од стране банке на дан издавања менице и меничног овлашћења. 
Достављена меница мора бити регистрована у Регистру меница и овлашћења који се води код Народне банке Србије. 
Наручилац стиче право да поднесе на наплату меницу за добро извршење посла у свим случајевима када Извршилац не извршава своје обавезе у роковима и на начин предвиђен овим Уговором. 
Средство финансијског обезбеђења мора бити достављено на адресу ЈКП „Београдски метро и воз“,  ул. Војводе Степе бр. 318, 11010 Београд (Вождовац).

ПОЛИСА ОСИГУРАЊА
Члан 10.
Извршилац се обавезује  да у року од 15 (петнаест)  дана од дана закључења овог Уговора, као услов за ступање уговора на снагу Наручиоцу достави полису осигурања од професионалне одговорности за штету коју може причинити другој страни, односно трећем лицу, у складу са Правилником о условима осигурања од професионалне одговорности („Сл. гласник РС”, бр. 40/15) и полису осигурања запослених од последица несрећног случаја, у свему према важећим законским прописима.
Годишња полиса мора бити важећа у тренутку достављања исте. Уколико у току периода извршења услуге истекне годишња полиса, Извршилац је дужан да достави нову полису.

ВИША СИЛА
Члан 11.
Дејством више силе се сматра случај који ослобађа од одговорности за извршавање свих или неких уговорених обавеза и на накнаду штете због делимичног или потпуно неизвршења уговорених обавеза, за ону Уговорну страну код које је наступио случај више силе, или обе Уговорне стране када је код обе Уговорне стране наступио случај више силе, а извршење обавеза је онемогућено због дејства више силе, када се извршење обавеза одлаже за време трајања више силе. 
Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.
За време трајања више силе свака Уговорна страна сноси своје трошкове и ни један трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга Уговорна страна, ни за време трајања више силе, ни по њеном престанку.
Уколико деловање више силе траје дуже од 30 (тридесет) календарских дана, Уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити Анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од Уговорних страна не стиче право на накнаду било какве штете.


ПОВЕРЉИВОСТ ИНФОРМАЦИЈА
Члан 12.
Извршилац и лица ангажована од стране Извршиоца на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услугe. 
Информације, подаци и документација које је Наручилац доставио Извршиоцу у извршавању предмета овог Уговора, Извршилац не може стављати на располагање трећим лицима, без претходне писане сагласности Наручиоца и дужан је да их врати Наручиоцу у року од месец дана од дана извршења услуге.


ИЗМЕНЕ УГОВОРА
Члан 13.
Наручилац може током трајања овог Уговора у складу са одредбама чл. 156.-161. Закона о јавним набавкама („Сл.гласник РС“, бр. 91/19 и 92/23 ) да измени уговор без спровођења поступка јавне набавке. 
У случају измене уговора из чл. 157. и 158. Закон о јавним набавкама („Сл.гласник РС“, бр. 91/19 и 92/23), наручилац је дужан да обавештење о измени уговора пошаље на објављивање на Порталу јавних набавки у року од десет дана од дана измене уговора.
Било која измена и/или допуна услова Уговора укључујући и евентуалне измене Обима услуге и продужетак Рока за завршетак могу се једино извршити на основу писаног споразума уговорних страна у складу са важећим прописима, у форми анекса Уговора.
Све евентуалне измене и допуне овог Уговора пуноважне су уколико су учињене у писаној форми, путем Анекса овог Уговора и неће утицати на пружање услуге до закључења Анекса овог уговора.
ПОВЕЋАЊЕ ОБИМА НАБАВКЕ
Члан 14. 
У складу са одредбом члана 160. Закона о јавним набавкама („Сл.гласник РС“, бр. 91/19 и 92/23) Уговор о јавној набавци може да се измени на начин да се повећа обим набавке, ако су испуњени сви следећи услови: 
1) вредност измене мора да буде мања од 10% првобитне вредности уговора о јавној набавци предметних услуга и 
2) вредност измене мора да буде мања од 15.000.000 динара у случају уговора о јавној набавци предметних услуга. 
Ограничење из става 1. овог члана односи се на укупну вредност свих измена, ако се уговор мења више пута.
Изменом уговора не може да се мења целокупна природа уговора, односно предмета јавне набавке.
Извршилац је дужан да без одлагања писаним путем обавести Наручиоца о било којој промени у вези са битним елементима овог Уговора, која наступи након закључења овог Уговора, односно током важења овог Уговора и да о истој достави одговарајуће доказе. 

РАСКИД УГОВОРА
Члан 15.
Уговорне стране могу споразумно раскинути овај Уговор.
Наручилац може једнострано да раскине овај Уговор ако Извршилац пренесе или уступи овај Уговор трећој страни без писане сагласности Наручиоца, или ако Извршилац:
· одустане од извршења овог Уговора;
· надлежни орган забрани Извршиоцу даље обављање послова који су предмет овог Уговора;
· не извршава своје уговорне обавезе на начин и у роковима предвиђеним овим Уговором, ни након писане опомене Наручиоца;
· у предвиђеним роковима не достави средства финансијског обезбеђења из овог Уговора.
· не достави средства финансијског обезбеђења за добро извршење посла и полису осигурања од одговорности за штету или продужетак менице/полисе из чл. 9 и 10. овог Уговора.          

Члан 16.
Извршилац може једнострано да раскине уговор ако Наручилац не врши плаћања на начин и у року како је уговорено, само ако Наручилац и у накнадно остављеном року не испуни ову обавезу.
Накнадни рок, као услов за раскид овог Уговора, не одређује се једино када Наручилац изјави да не може да испуни обавезу из става 1. овог члана Уговора.

РЕШАВАЊЕ СПОРОВА
Члан 17. 
Уговорне стране су сагласне да ће сваки спор који настане у вези са овим Уговором, настојати да реше мирним путем, у духу добре пословне сарадње.
У случају да настали спор не може да се реши мирним путем, за спорове из овог уговора биће надлежан  Привредни суд у Београду.


ЗАКЉУЧИВАЊЕ И СТУПАЊЕ НА СНАГУ УГОВОРА
Члан 18.
Овај Уговор сматра се закљученим када га потпишу овлашћени представници Уговорних страна, а производи правно дејство достављањем средстава финансијског обезбеђења и полисе осигурања. 
Уговорне стране су сагласне да ће се сматрати да овај Уговор није ступио на снагу, уколико Извршилац не достави средства финансијског обезбеђења у уговореном року, када Наручилац има право да наплати средства финансијског обезбеђења за озбиљност понуде.
Овај Уговор се закључује дo испуњeњa Уговором предвиђених обавеза, а траје најдуже годину дана од ступања на снагу. 
ЗАВРШНЕ ОДРЕДБЕ
Члан 19.
Неважење било које одредбе овог уговора неће имати утицаја на важење осталих одредби Уговора, уколико битно не утиче на реализацију овог Уговора.
Члан 20.
На односе Уговорних страна, који нису уређени овим Уговором, примењују се одговарајуће одредбе Закона о облигационим односима и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.
Члан 21.
Све евентуалне измене и допуне овог уговора пуноважне су уколико су учињене у писаној форми, путем Aнекса овог Уговора.
Члан 22.
Овај Уговор је потписан у 6 (шест) истоветних примерака, од којих 3 (три) примерка за Извршиоца,  и 3 (три) примерка за Наручиоца.

Члан 23.
Уговорне стране сагласно изјављују да су овај Уговор прочитале, разумеле и да уговорне одредбе у свему представљају израз њихове стварне воље.


              ЗА НАРУЧИОЦА:                                                      ЗА ИЗВРШИОЦА: 
              в.д. директора

  ____________________________                                 ________________________
           Андреја Младеновић                                     

